text: Чехия обяви извънредно положение – Разлогинфо.com
  От вчера в Чешката република е въведено извънредно положение.
  Ще бъдат отменени планираните коледни и новогодишни пазари. Фермерските пазари ще продължат да функционират при спазване на ограничителните мерки.
  Заведенията в търговските центрове ще могат да продават единствено храна и напитки за вкъщи. Ресторантите и баровете ще бъдат затворени от 22:00 до 5:00 ч. Ще бъде забранена консумацията на алкохол на обществени места.
  Максимум 1000 граждани ще могат да се събират за културно или спортно събитие при условие, че са имунизирани или преболедували COVID-19 през последните 180 дни. До 100 граждани ще могат да се събират за празненства и други събития.